text: À la terre chei errant,
   Et la cervele li espant
   Seur la terre, quant cheüs fu,
   Assez tost après ce, moru.
   PageV02P079
   Et Cléomadès retourna
   Vers Durbant. Séant le trouva ;
   Car tant de sanc perdu avoit
   Que soustenir ne se povoit.
   Acoutez s'ert sor son escu.
   En sa main tenoit son brant nu.
   Bien sambloit traveilliez et vains.
   "Comment vous est, biaus dous conpains,"
   Fait Cléomadès, "dites moi ?"
   "Sire," fait il, "bien, quant vous voi,
   La merci Dieu, en si fait point.
   Maintes fois m'est venue à point
   Au jour d'ui, et ci et aillours,
   Vostre prouece et vo valours.
   S'à moi n'eüssiez garde pris,
   Ne fusse pas eschapez vis.
   Par vous sui de mort respitez.
   La bataille seuls faite avez.
   Par vous sonmes nous retenu
   Et nostre aversaire vaincu."
  